CELEX: C2007/042/34
Language: sl
Date: 2007-02-24 00:00:00
Title: Zadeva C-531/06: Tožba, vložena 22. decembra 2006 — Komisija Evropskih skupnosti proti Italijanski republiki

24.2.2007   
            
            
               SL
            
            
               Uradni list Evropske unije
            
            
               C 42/19
            
         Tožba, vložena 22. decembra 2006 — Komisija Evropskih skupnosti proti Italijanski republiki
   (Zadeva C-531/06)
   (2007/C 42/34)
   Jezik postopka: italijanščina
   Stranki
   
      Tožeča stranka: Komisija Evropskih skupnosti (zastopniki: E. Traversa, zastopnik, G. Giacomini in E. Boglione, odvetnika)
   
      Tožena stranka: Italijanska republika
   Predlogi tožeče stranke:
   
               —
            
            
               Ugotovi naj se, da Italijanska republika s tem:
               
                           a)
                        
                        
                           da je v veljavi obdržala zakonodajo, ki dovoljuje samo fizičnim osebam, ki imajo diplomo iz farmacije, in družbam, katerih družbeniki so zgolj farmacevti, da izvajajo zasebno lekarniško dejavnost; in
                        
                     
                           b)
                        
                        
                           da je v veljavi obdržala zakonske predpise, ki podjetjem, ki se ukvarjajo z distribucijo farmacevtskih izdelkov, onemogočajo pridobitev deležev družb za upravljanje javnih lekarn,
                        
                     ni izpolnila obveznosti iz členov 43 in 56 Pogodbe ES;
            
         
               —
            
            
               naj se Italijanski republiki naloži plačilo stroškov postopka.
            
         Tožbeni razlogi in bistvene trditve
   Prepoved fizičnim osebam, ki niso farmacevti, oziroma podjetjem, katerih družbeniki niso izključno farmacevti, da pridobijo deleže v zasebnih lekarnah, ne samo ovira, ampak jim tudi popolnoma onemogoča izvajanje dveh temeljnih svoboščin, ki sta zagotovljeni s Pogodbo, in sicer prosti pretok kapitala in svoboda ustanavljanja.
   Prepoved udeležbe v družbi, ki upravlja javne in zasebne lekarne, s strani podjetij, ki se ukvarjajo s farmacevtsko distribucijo, lahko izpeljemo iz določenih predpisov, ki so še vedno del italijanske ureditve, in je zelo verjetno, da jih bodo italijanska sodišča uporabljala. Taka prepoved pomeni oviro tako za prosti pretok kapitala kot tudi za pravico do ustanavljanja.